Referat samarbeidsmøte 5.Juni 2023

DNT Vansjø styret, administrasjonen og gruppeledere.

Sted: Kongensgt 5 – Moss.

Til stede; Morten Almaas - leder styret – møteleder.

Siv Jahr – nestleder styret

Grete Lund – styremedlem

Thorbjørn Eriksen – styremedlem

Alan Mamshi- styremedlem

Espen Pollen - sekretær

Oddvar Kristoffersen – vara styremedlem

Evy Skulstad Eliassen – daglig leder

Nils Jørgen Kraft – leder Havkajakk

Olaf Blomberg – sti/dugnad

Kjell Magnussen sti/dugnad

Graham sti/dugnad

Sigurd Karlsen – Gapahuk

Øyvind Strandmann – leder turskøyte gruppa

Øystein Kjernes – kano senior og naturvern

En munter gjeng med et varmt hjerte for DNT og spesielt DNT Vansjø var samlet i foreningens lokaler i Kongensgt 5, en vakker sommerdag, med det å legge vekt på samarbeid og samhandling i foreningen er viktige oppgaver.

På programmet var det ikke satt opp noen spesielle punkter, men møteleder Morten ønsket velkommen og oppsummerte litt om foreningens aktiviteter – og ga oppdatering om status rundt mulig nytt lagerbygg/ aktivitetsbygg –fra oppstart 2022 – til nå, noe som det jobbes videre med. Vil avklare i nær fremtid om det er aktuelt å samarbeide videre med prosjektet sammen med OK-Moss og Skiklubben, eller om vi skal gå videre alene.

Orienterte også om sentralt landsmøte som avholdes i Trondheim i slutten av denne uka. (vi stiller med 3 delegater Morten Almaas, Alan Mamshi og Evy Skulstad Eliassen) – kort referat om saker som behandles. Fra nå blir det landsmøte annet hvert år – neste blir i Stavanger 2025.

Evy skryter av våre helter – turlederne og gruppeledere med alle sine hjelpere rundt all frivillig innsats som legges ned i foreningen, helt enestående. Høyt aktivitetsnivå, noe som blir lagt merke til rundt omkring i DNT familien. Nevner at vi er i gang med nye (etterlengtet) – nettsider, noe som skal gjøre påmeldinger til arr, og innmelding av nye medlemmer enklere, Evy har to frivillige medarbeidere, i tillegg til de som jobber på kontoret på dette prosjektet. Viktig med samarbeid mellom gruppene – Stig og dugnad stiller opp. (bl.a. fuglekassesnekring, seljefløytespikking)

Vi må satse videre (og mer) på barnas turlag, ung og junior.

Ønsker seg også en «fast» gruppeleder for nærturer.

Runden rundt bordet….

Øystein Kjernes; Skal snart på kanotur for seniorer (forsøksstadiet) – spennende tilbud og økt bredde i foreningens mange tilbud. Jobber også som foreningens representant rundt dette med Natur og miljøvern. (bidragsyter til å få stoppet deponi på Jeløya) – har gitt innspill på Vålers kommunes planer om næringsarealer på Gylderåsen – noe som vil bety et voldsomt inngrep i naturen. Innspill vedr. Fjeld skytebane m.m. Samarbeider også samen med Naturvernforbundet lokalt i Moss, og bestforeldrenes miljøaksjon – møter med lokale politikere, avklare deres ståsted rundt natur/friluftsliv før neste valg kamp.

Sigurd Karlsen – gapahuk og båt.

Båt sjekker og klar. Tatt en rundt og sjekket alle gapahuker – ok.

Deltagelse opptur 2023 – noe uønsket adferd fra elever, evaluering følges opp overfor skolene.

(som ellers – noen få som «ødelegger» for mange andre – heldigvis flertall av flotte ungdommer)

Olaf Blomberg; - sti-dugnad.

Bra oppmøte – ca. 20-25 personer hver tirsdag. Store prosjekter siste året - Ravnsjø, nytt kjøkken innlagt vann, hc toalett, beiset og malt Ravnsjøhytta og ny lavo på slottet.

Stor oppgradering av tursti opp til Fugleleiken, gode muligheter for barnevogn og også rullestol.

Lognet flyttet fra Tomb til Fugleleiken.

Remerket stier Jeløya.

Nye skilter Årvoldtangen.

Produsert og lagt ut mye ved (kan lure på om noen lager St.Hans bål hver gang…..)

Nils-Jørgen – leder Havkajakk.

Har 15 turledere på liste hvor ca. 10 er de mest aktive – veldig opptatt av skolering/oppdatering -kursing av turledere, slik at foreningen har alt på still – stort aktivitetsnivå med ukentlige kajakkturer, bra deltagelse. Starter sesongen i april og holder på ut september – opphold i juli. Har også noen overnattingsturer. Skal arrangere – familiedag – gøy på vannet hvor det blir mulighet for å prøve både kano og kajakk – for store og små. Foreningen har nylig kjøpt 3 stk barne kajakker m /tilbehør.

Øyvind Strandmann – leder turskøyter

Kort med aktiv sesong 4 mnd.

Stort fokus på iskunnskap, og kursvirksomhet. (p.t gratis kurs – erfarer at andre DNT foreninger tar betalt for tilsvarende kurs, mulig inntektskilde for DNT Vansjø i fremtiden ?)

Ca. 500 turdeltagere på arr gjennom sesongen – selvfølgelig en del gjengangere)

Satser mye på oppdatering av turledere – egen turleder tur med kompetansebygging.

Det er Lødeng naturisbane som har prioritet i hvor foreningen skal «satse».

Kjell Magnussen – sti og dugnad.

I tillegg til allerede nevnt fra gruppa – behov for remerking og skilting her og der….

Oddvar Kristoffersen – sti og dugnad (og vara til styret)

Lognet flyttet fra Tomb til Fugleleiken – behov for å rydde opp litt og sørge for ved.

Ut.no – planer om å gå opp / legge ut nye turer i Råde.

Oppsummert ; Hyggelig sammenkomst, nye styremedlemmer og noen av foreningens frivillige fikk anledning til å bli litt bedre kjent – etter møte var det tid for en hyggelig bespisning – godt levert.

Espen Pollen

Sekretær.

Vi hadde besøk fra vår Regnskapsfører – Regnskapssentralen v/ Morten Wold (DNT-medlem) og Heidi Bråten som utfører det praktiske regnskapsarbeidet.

De presenterte Visma skanner / Visma autoinvoice – til bruk via smarttelefon eller nettbrett.

Et glimrende verktøy for enklere bokføring og refusjon av utlegg. – i tillegg introduksjon i hvordan vi som forening kan gjøre en vesentlig forbedring for budsjettering/ og ikke minst oppfølging av økonomien for de respektive undergrupper – dette vil kreve en ekstra innsats når budsjett 2023 skal lages, men det vil også gjøre det vesentlig enklere for styret/administrasjonen og holde oversikt over helheten og ikke minst respektive undergrupper i foreningen, noe som er viktig for planlegging av fremtidig satsningsområder. Stikkord her Cantor rapportering – som gruppeldere og adm vil få god kjennskap til i 2023. Lærte en gang en forkortelse SISU – søppel inn- søppel ut – det betyr at om vi gjør en god jobb med registrering budsjett, henter vi ut nyttig fin informasjon ut fra regnskapet – gjør vi en slett jobb, kommer rapportene ut med mer preg av «søppel» - eller i alle fall lite informativt for den som skal forsøke å ha oversikten…..

Deretter tok vår eminente nestleder over ordet og ga alle en innføring i pågående arbeid/forberedelse/vurdering – prosjekt eget nytt DNT «hus» - lokale.

Det er satt ned en prosjektgruppe på 5 entusiastiske DNT folk, nemlig; Knut Hognestad, Helge Jodalen, Olaf Schmedling, Sigrud Karlsen og Roar Løken – ( super gruppe)

De har fått laget en skisse/utkast til et mulig DNT hus med plassering på Norødegården, mange ting må avklares på veien videre – bl.a med grunneier (Moss kommune) – samt mulig samarbeid i en eller annen form (eie/leie/låne) med O-klubben og Ski klubben som ganske sikkert er interessert i nye lokaler.

Vaskeberget – vurdere et «nabo bygg» til Naustet (det som står der pr d.d. vil kreve en særdeles stor oppgradering, ansees som lite aktuelt p.t.)

Mellom Ros – Våler / Svinndal - eventuell utnyttelse avklares med eier (Våler kommune)

Et nedlagt industribygg på ca 400 m2 t på Årvoll industriområde.

Gruppen er aktiv og jobber på, så det blir spennende å se hva fremtiden bringer.

Gruppen har også besøkt og sjekket ut hva de har klart å skape på «Breivoll» - et fantastisk DNT prosjekt med støtte fra tippemidler – lang prosess, her var totalkostnaden på hele 25 millioner.

Det skal avholdes et møte med ordføreren i Moss 22 august for å drøfte /sondere hvordan kommunen stiller seg til våre ønsker/planer.

Espen orienterte kort om planer for strategiarbeid for oss lokalt. Det er utarbeidet sentrale strategier, og også en egen bærekraft strategi – som alle lokallag er «underlagt» - på forrige årsmøte kom det frem et ønske/forslag om å utarbeide et lokal strategi for DNT-Vansjø. Hvor står vi i dag – og hvor ønsker vi å være om 5 år – ok ikke minst hvordan skal vi komme dit. For å kunne fremlegge noe rundt dette på neste årsmøte, er vi helt avhengige av å få innspill fra gruppeledere – så utfordring oversendes herved….. – ta opp med «gjengen» hva dere mener er viktig for fremtiden i deres respektive grupper – og sendt innspill til styret v/ sekretær (espen.pollen@gmail.com)

Videre orienterte Evy om at driften er i full gang etter noe redusert aktivitet på covid – det er stor aktivitet, og den øker og øker – gledelig at medlemsmassen er i positiv utvikling, men vi har stadig plass til nye medlemmer.

Evy orienterte også om at vår fantastiske dugnads general Helge Jodalen fikk en velfortjent utmerkelse på DNT sentrale årsmøte - DNTs dugnadspris, det er bare å ta av seg hatten for den innsats som Helge har lagt ned for oss – og også klart å inspirere en rekke andre personer som legger en meget god innsats for DNT -Vansjø – dugnad og frivillig arbeid ser ikke ut til å være noe problem for oss.

Ca. 18.30 ble bord dekket og nydelig mat og drikke ble servert – spekemat m/ tilbehør er aldri feil !

Per Olav – orienterte kort fra Havkajakk gruppa – Rekordmange deltagere i 2022 snitt 15-20 pr onsdagstur. I tillegg god markedsføring ved åpen dag junior ung – og barnas turlag. Det satses stort på kompetanseheving m/andre DNT foreninger. Sommeravslutning 29 juni m/ Eian fritid til stede – mulighet for å prøve forskjellige kajakker. Sommerleir på Hvaler i august 35 påmeldte (plass til 50).

Avholdt mange kurs, flere fulltegnet. Mange ivrige turledere i gruppa.

Nils Jørgen Kraft – for anledningen representant for turskøytegruppa.

Satser spesielt på område Lødengfjorden, en trasse på 6,5 km. Alltid en utfordring med skal – skal ikke brøyte – mye arbeid for å drifte opprettholde traseen gjennom hele sesongen, men den blir mye brukt. Ønske at kommunene (Moss/Våler) kunne ta seg av parkeringsmuligheter for brukerne. Kunne være et ønske om et møte m/ styret i DNT Vansjø– og muligens kommunen i August for å planlegge neste års sesong.

Sigurd Karlsen – Gapahukene / båt.

Noen utfordringer med hærverk på Grevlinghuken, selvfølgeligkjedelig for alle som jobber frivillig for allmenheten …. Gruppa har kapasitet til å stille opp for f. eks ung/junior og andre om de trenger hjelp på et arr. Gapahuker skal beises. Meget godt samarbeid og skryt til Vansjøtjenesten i kommunen.

Jørn Holløken – ut.no

To aktive år, lagt ut to nye turer i 2022. Glad for innspill tips om nye turer som kan legges ut.

Robin M Simonsen – ung voksen.

Arrangert åpen dag på Vaskeberget.

Godt oppmøte på turer – 18-40 viser seg å være en fin aldersgruppe. Hengekøyetur med 10 deltagere. Årets sommertur går på Hardangervidda.

Kjell Magnussen – tur/sti -dugnad.

Meget fornøyd med resultatet av det nye Jeløy kartet – har vært en stor jobb fra flere som har kommet med verdifullt bidrag. Igjen behov for å merke opp på nytt i område Årvoldtangen, og også en del i Mossemarka.

Graham – sjefen på «Fugleleiken»

En gjeng har utført/ jobber videre med utbedring av sti – turvei, duk, subbus og grus. Skal bli rullestol vennlig, anbefaler alle å ta en tur for å se/ nyte.

Helge Jodalen – dugnads general.

Primus motor og bidragsyter også til det nye Jeløykartet. Benyttet anledningen til å reklamere for ubrettet kart -flott gave ide…. Skilting på Årvoldtangen – søke midler ( tror det order seg…)

HC – toalett på Ravnsjø, venter på tilbakemelding godkjenning avløp.

Merke tur Trøsken – Ravnsjø i samarbeid med nedre glomma, må søke støtte har stolper, trenger skilt.

Lavo på Holmen – reparere tak.

Toalett Blixøya – plassering – tømming.

Ravnsjøhytta skal beises.

Alltid jobb med å produsere – levere ved til gapahuker, men dette ansees som viktig jobb.

Nina Lødeng – junior.

4 års drift. Samarbeider med Nedre Glomma.

Har hatt skøyte tur, i samarbeid med Speidere.

Har nå 7 turledere.

Gledelig overraskelse når FAAL (antennelag) – la ned delte de ut midler til flere organisasjoner – DNT junior fikk en sjekk på hele kr. 61.000,-. Daglig leder kom med innspill at de skulle fin finne på noen aktiviteter som de kunne bruke disse pengene til – spennende lykke til med å skape gode opplevelser.

Oddvar Christoffersen – tur/sti – Råde.Ønsker bedre merking i område Rørfjell – Karlshus.

Noe utfordringer med bruk av «Longet» fra ungdomsgrupper -som ikke er flinke til å rydde etter seg…..

Til slutt uformell prating / mingling – før vi avsluttet og ønsket hverandre en god sommer.

Espen Pollen – sekretær.